fr en hu hu hu hu hu en hu hu hu en hu hu en hu pl hu hu hu de en hu hu hu en hu hu ceb de hu en en en hu hu hu hu hu en en hu en hu hu hu en hu hu hu hu hu hu hu hu hu hu oc hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu en hu en en es en hu en hu en en hu hu en en hu id en hu hu hu hu en hu hu hu hu hu hu hu hu hu hu hu hu hu en en en hu en en en hu en en en en en hu en en en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu en de hu hu hu en hu en hu en hu hu hu hu hu fr de en de en ru hbs_lat en en fr sv de cs hu hu sk hu hu oc hu hu ga hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar arz en az ku uz ru bg bn br ca hbs_lat da de el eo es et eu fa fi fr fy de lt he hi hbs_lat hy id es is it ja ka ko cs it lb lv ml mr ms nl nb nb id pl pt io ro ru ru en it hbs_lat en sk hbs_lat sv ta tr fy ur pl zh xmf he zh hu hu hu hu hu hu hu hu hu hu
Edgar Rice Burroughs – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. április 29.
Ugrás a navigációhoz Ugrás a kereséshez
1950. március 19. (74 évesen)
Science Fiction and Fantasy Hall of Fame (2003)
A Wikimédia Commons tartalmaz Edgar Rice Burroughs témájú médiaállományokat.
Edgar Rice Burroughs (Chicago, Illinois, 1875. szeptember 1. – Encino, Kalifornia, 1950. március 19.) amerikai ponyvaíró, aki elsősorban Tarzan-regényeivel lett világhírű.
2.3 A Pellucidar sorozat kötetei
2.4 A Venus sorozat kötetei
2.5 A Caspak sorozat kötetei
Apja, George Tyler Burroughs háborús veterán volt, aki eladóként, viszonylag gazdag kereskedőként dolgozott. Öt idősebb testvére közül kettő a születése előtt meghalt. Apja szigorú katonás fegyelemmel nevelte.
Burroughs számos magániskolába járt, ám a tanulás nem ment neki, kimaradt az iskolából. A chicagói influenzajárvány idején fél évet 1891-ben bátyjai farmján Raft Riverben (Idaho) töltött.
Beiratkozott a Michigani Katonai Akadémiára, melyet 1895-ben végzett el. Mivel ekkor még nem tudta, mit kezdjen az életével, ezért elfogadta az akadémia ajánlatát és az amerikai hadseregbe belépve, a „Seventh United States Cavalry” tagja lett. Állomáshelye Fort Grantben volt, Arizona állam területén. 1897-ben szívproblémái miatt leszerelt.
1898-ban az Idaho állambeli Pocatello-ban, egy irodaszerbolt tulajdonosaként próbált szerencsét.
1899-ben visszatért Chicago-ba, ahol apja vállalatánál dolgozott, az „American Battery Company”-nál.
1900-ban összeházasodott Emma Centennia Hulberttel, akivel 1904-ben újból Idaho államba költözött.
Mielőtt megírta volna a Tarzan első kötetét, Burroughs élete csődben volt. Nyughatatlan természete miatt szinte mindenbe belefogott. Volt aranyásó – sikertelenül –, könyvelő, bolti eladó és beszállító is, sőt mielőtt író lett volna, vasúti rendőrként dolgozott.
A fordulópontot életében az jelentette, hogy 35 éves korában elkezdett novellákat, írásokat küldeni a népszerű All-Story magazinnak. 1911-ben egy ceruzahegyező-gyár ügynökeként a termék reklámjait követte figyelemmel a ponyva magazinokban. Az újságokban található történetekről úgy gondolta, hogy olyat ő is tudna írni. Első olyan írása, ami megjelent és amiért fizetséget is kapott, az 1912-es Under the Moons of Mars volt, mely alapvetően az arizonai katonai emlékeire épült, a Marsra átdolgozva. A magazin 400 dollárt fizetett érte, ami mai áron (2012-ben) 50 000 dollárnak felel meg. Ez kiemelkedő összeg volt a rendszeres pénzügyi zavarokkal küzdő írónak.[1] Nem sokkal ezután a történet könyv alakban is megjelent a Mars hercegnője címmel, és a későbbiekben 10 további folytatást megérve, regénysorozattá bővült.
A siker láttán írt egy másik történetet is egy középkori angliai hősről, de ezt a történetét nem tudta eladni.
A Tarzan első megjelenése a The All-Story Magazin 1912. októberi számában.
1912-ben írta meg az első Tarzan-regényét, Tarzan, a majomember címmel, mellyel ismertséget és elismerést szerzett. A történetet barátnője ihlette, akinek főnöke, Tom Barnett a hivatalban sokat mesélt az afrikai, ezen belül is a szenegáli vadászkirándulásáról, Afrika szépségéről, csodás világáról, a vad tájakról és a dzsungelről. Barátnője lelkesen mesélte a történeteket, így ezek Burroughs fantáziájában tovább éltek, képzeletben számtalan alkalommal járt Afrikában, a gondolatait pedig leírta. Az írásait tartalmazó füzetet Burroughs odaadta barátnőjének, aki a hivatalban is olvasva a füzetet, egyszer véletlenül főnöke asztalán felejtette, a főnöke pedig megtalálta és elolvasta. Ő javasolta, hogy Burroughs adja ki a művet.
Az első Tarzan-írás 1912 októberében jelent meg először az All-Story magazinban, melyért 700 dollárt kapott. Könyv alakban 1912 karácsonyán került kiadásra.
Írt még kaland regénysorozatot a Vénuszról is, de legismertebb műve a Tarzan maradt. A siker után otthagyta rendőri állását és íróként kezdte keresni a kenyerét. Írásaiban megmaradt a ponyva műfajnál, stílusa néha gyermeteg volt, de XX. század első felében az USA legolvasottabb írója volt. Termékeny volt az írásban is és évi 300–400 ezer szó volt az átlaga. A Tarzan-könyvekből összesen további 27-et írt.
1916-ban Burroughs feleségével, Emmával és a gyerekekkel vakációzni indult az országon keresztül Maine állam felé, de végül eljutott Dél-Kaliforniába is, amely különösen elnyerte a tetszését. Visszatérve Chicago-ba, úgy döntött, hogy farmot vásárol. 1919-ben Burroughs megvett egy ranch-ot San Fernando Valley-ben, Kaliforniában, melyet Tarzana-nak nevezett el.
Egyike volt az első íróknak, aki részvénytársaságba vitte szerzői jogait és így többletbevételhez jutott. 1923-ban megalapította saját kiadóját, az „Edgar Rice Burroughs, Inc.”-et, és ezen keresztül kezdte megjelentetni könyveit. Számos marketing terméket adtak el a Tarzan márka alatt, mint például úszónadrágot, inget, mű-mellszőrt és rágógumit, amiből az író is részesedett a cége által.
Filmes társaságok versengtek a megfilmesítés jogáért, ezért 1934-ben megalapította a „Burroughs-Tarzan Enterprises” és a „Burroughs-Tarzan Pictures” cégeket. Az első némafilmes változatban Elmo Lincoln volt a főszereplő, rengeteg statiszta, akrobata, illetve négy oroszlán és hat tigris szereplésével készült. A bevétel elérte a kiemelkedő egymillió dollárt. A Tarzan-könyvek közel 45 filmnek voltak az ihletői, amelyekből 12-nek Johnny Weissmüller volt a főszereplője. (Az első hangos Tarzan filmet 1932-ben az MGM mutatta be.) 1999-ben a Disney cég elkészítette az első animációs változatot is.
Irodalmi tevékenysége főleg 1912 és 1933 között volt jelentős. Ekkor jelent meg a The Cave Girl (1925), amely szintén a dzsungel világáról szól, de több más témájú írása is készült. A western műfajával való próbálkozásaiból született a The War Chief (1927) és az Apache Devil (1933), valamint ekkor írta meg a később trilógiává bővült The Land That Time Forgot (1924) c. regényét, amelyet Charles Darwin munkássága ihletett. Ebben az időszakban kezdte el megírni a Pellucidar sorozatot is, melynek földalatti világa az egyik Tarzan regény helyszínéül is szolgált, valamint a Venus sorozatot, amelyben a romantika és a vígjáték műfaja keveredik.
1933-ban California Beach kormányzójává választották.
1934-ben elvált feleségétől, Emmától, és a következő évben összeházasodott egy színésznővel, Florence Dearholttal, barátja volt feleségével, valamint adoptálta is Florence két gyerekét. 1942-ben elvált Florence-től is. A Pearl Harbor-i csata idején Hawaii-on tartózkodott, ahonnan tudósított is riporterként. Ez az esemény újra a katonaság felé vonzotta, 66 évesen mint haditudósító dolgozott a hadseregnél.
Burroughs jól megélt műveiből, de sosem gazdagodott meg, mert költségesen élt. Szerette a drága autókat.
1950. március 19-én halt meg, szívrohamban.
A Tarzan-könyveket az esztendők során hatvan nyelven, közel nyolcvanmillió példányban adták ki.
A Mars hercegnője (A Princess of Mars, 1912)
A Mars istenei (The Gods of Mars, 1918)
A Mars ura (The Warlord of Mars, 1919)
Thuvia, a Mars leánya (Thuvia, Maid of Mars, 1920)
A Mars sakkjátékosai (The Chessmen of Mars, 1922)
A Mars géniusza (The Master Mind of Mars, 1928)
A Mars katonája (A Fighting Man of Mars, 1931)
Swords of Mars (1936)
Synthetic Men of Mars (1940)
Llana of Gathol (1948)
John Carter of Mars(1964)
Tarzan, a majomember (Tarzan of the Apes, 1912)
Tarzan visszatér (The Return of Tarzan, 1913)
Tarzan a fenevadak élén (The Beasts Of Tarzan, 1914)
Tarzan fia (The Son of Tarzan, 1915)
Tarzan és a gyémántok (Tarzan And The Jewels Of Opar, 1916)
Tarzan dzsungeltörténetei (Jungle Tales Of Tarzan, 1919)
Tarzan, a vadember (Tarzan The Untamed, 1920)
Tarzan, a rettenetes (Tarzan, The Terrible, 1921)
Tarzan és az aranyszőrű oroszlán (Tarzan and the Golden Lion, 1923)
Tarzan és a hangyaemberek (Tarzan and the Ant Men, 1924)
The Tarzan Twins (1927)
Tarzan, a dzsungel ura (Tarzan, Lord of the Jungle, 1928)
Tarzan és az elveszett birodalom (Tarzan and the Lost Empire, 1929)
Tarzan a föld mélyén (Tarzan at the Earth's Core, 1930)
Tarzan, a legyőzhetetlen (Tarzan the Invincible, 1931)
Tarzan, a diadalmas (Tarzan Triumphant, 1932)
Tarzan és az aranyváros (Tarzan and the City of Gold, 1933)
Tarzan és az Oroszlánember (Tarzan and the Lion Man, 1934)
Tarzan és a párducemberek (Tarzan and the Leopard Men, 1935)
Tarzan és az örök élet (Tarzan's Quest, 1936)
Tarzan és a tiltott város (Tarzan and the Forbidden City, 1938)
Tarzan, a nagyszerű / Tarzan a csodálatos (Tarzan the Magnificent, 1939)
Tarzan és a dzsungelgyilkosságok (Tarzan and the Jungle Murders, 1939)
Tarzan és a bajnok (Tarzan and the Champion, 1940)
Tarzan és az idegenlégió (Tarzan and the Foreign Legion, 1947)
Tarzan és az őrült (Tarzan and the Madman, 1964)
Tarzan és a hajótöröttek (Tarzan and the Castaways, 1965)
Tarzan: The Lost Adventure (1996) (Regénytöredék, amelyet Joe R. Landsdale fejezett be.)
A Pellucidar sorozat kötetei[szerkesztés]
At the Earth's Core (1914)
Tanar of Pellucidar (1928)
Tarzan a föld mélyén (Tarzan at the Earth's Core, 1930)
Back to the Stone Age (1937)
Land of Terror (1944)
A Venus sorozat kötetei[szerkesztés]
Pirates of Venus (1934)
Lost on Venus (1935)
Carson of Venus (1939)
Escape on Venus (1946)
The Wizard of Venus (1970)
A Caspak sorozat kötetei[szerkesztés]
The Land That Time Forgot (1918)
The People That Time Forgot (1918)
Out of Time's Abyss (1918)
Mars istenei; ford. Havas József; Fővárosi, Bp., 191?
A Mars hercegnője; ford. Géresi Vendel; Fővárosi, Bp., 1917 után
Tarzan visszatérése; ford. Czeke Marianne; Fővárosi, Bp., 192?
Mars hadura; ford. Havas József; Fővárosi, Bp., 192? (A fantázia mesterei)
(A Mars ura címen is)
A dzsungel fia; ford. Songárdy Gábor; Fővárosi, Bp., 1923
Tarzan és az aranyszőrű oroszlán; ford. Dienes Kálmán; Fővárosi, Bp., 1925
Thuvia, a Mars leánya; ford. Havas József; Fővárosi, Bp., 1928
Az őserdők királya; Hertz, Bucuresti, 193?
Tarzan bestiái; ford. Olgyai István; Fővárosi, Bp., 1934
(Tarzan a fenevadak élén címen is)
Tarzan fia, 1-2.; ford. Olgyai István; Pantheon, Bp., 1934
Tarzan és Opar kincsei; ford. Kovács György; Pantheon, Bp., 1935
(Tarzan és a gyémántok címen is)
Tarzan, a rettenetes; ford. Gaál Andor; Pantheon, Bp., 1936 (Burroughs Edgar Rice: Tarzan)
Tarzan az őserdőben; ford. Gaál Andor; Pantheon, Bp., 1936
Tarzan az ismeretlen országban; ford. Marton Anna; Pantheon, Szeged, 1937 (Burroughs Edgar Rice: Tarzan)
Tarzan és a törpék; ford. Gaál Andor; Pantheon, Bp., 1937 (Burroughs Edgar Rice: Tarzan)
(Tarzan és a hangyaemberek címen is)
Tarzan az aranyvárosban; ford. Vas Gábor; Pantheon, Bp., 1938 (Burroughs Edgar Rice: Tarzan)
Tarzan a föld szívében; ford. Mikes György; Pantheon, Bp., 1939 (Burroughs Edgar Rice: Tarzan)
Tarzan, a legyőzhetetlen; ford. Gál Andor; Pantheon, Bp., 1940 (Burroughs Edgar Rice: Tarzan)
Tarzan visszatér; ford. Czeke Marianne; Pantheon, Bp., 1941 (Burroughs Edgar Rice: Tarzan)
Tarzan, a diadalmas; ford. Remete Béla; Pantheon, Bp., 1941 (Burroughs Edgar Rice: Tarzan)
Tarzan és a filmkaraván; ford. Remete Béla; Pantheon, Bp., 1941 (Burroughs Edgar Rice: Tarzan)
Tarzan és a leopárdemberek; ford. Remete Béla; Pantheon, Bp., 1942 (Burroughs Edgar Rice: Tarzan)
Tarzan, a dzsungel fia; ford. Songárdy Gábor; Kossuth, Bp., 1956 (Kalandos könyvek)
Tarzan visszatérése; ford. Songárdy Gábor; Kossuth, Bp., 1957 (Kalandos könyvek)
Tarzan, a dzsungel fia; ford. Songárdy Gábor; Forum, Novi Sad, 1966
Tarzan visszatér; ford. Czeke Marianne; Forum, Novi Sad, 1966
Tarzan az aranyvárosban; ford. Vas Gábor; Forum, Novi Sad, 1966
Tarzan fia; ford. Olgyai István; Forum, Novi Sad, 1966
Tarzan és Opar kincse; ford. Kovács György; Forum, Novi Sad, 1966
Tarzan és az aranyszőrű oroszlán; ford. Dienes Kálmán; Forum, Novi Sad, 1966
Tarzan, a dzsungel fia; ford. Songárdy Gábor; Novák, Wien, 1966
Tarzan visszatérése; ford. Songárdy Gábor; Novák, Wien, 1966
Tarzan visszatér; ford. Erős László; ILK, Bp., 1985
Tarzan a fenevadak élén; ford. Erős László; ILK, Bp., 1985
(Tarzan bestiái címen is)
Tarzan, a majomember; ford. Erős László; ILK, Bp., 1986
Tarzan és a gyémántok; ford. Erős László; ILK, Bp., 1987
(Tarzan és Opar kincsei címen is)
Tarzan dzsungeltörténetei; ford. Tandori Dezső; ILK, Bp., 1987
Tarzan fia; ford. Erős László; ILK, Bp., 1987
Tarzan és az aranyszőrű oroszlán; ford. Tandori Dezső, Tandori Ágnes; ILK, Bp., 1988
Tarzan, a rettenetes; ford. Tandori Dezső, Tandori Ágnes; ILK, Bp., 1988
Tarzan, a vadember; ford. Erős László; ILK, Bp., 1988
Tarzan, a dzsungel ura; ford. Tandori Dezső, Tandori Ágnes; ILK, Bp., 1989
Tarzan és a hangyaemberek; ford. Erős László; ILK, Bp., 1989
(Tarzan és a törpék címen is)
Tarzan, a legyőzhetetlen; ford. Tandori Dezső, Tandori Ágnes; ILK, Bp., 1990
A Mars hercegnője; ford. Kádár Tamás; ILKV, Bp., 1990
Tarzan és az elveszett birodalom; ford. Tandori Dezső, Tandori Ágnes; ILK, Bp., 1990
Tarzan a föld mélyén; ford. Tandori Dezső, Tandori Ágnes; ILK, Bp., 1990
A Mars ura; ford. Kádár Tamás; ILKV, Bp., 1991
(Mars hadura címen is)
Tarzan és az Oroszlánember; ford. Kádár Tamás; ILKV, Bp., 1991
Tarzan és az aranyváros; ford. Tandori Dezső, Tandori Ágnes; ILKV, Bp., 1991
A Mars istenei; ford. Bezeczky Gábor; ILKV, Bp., 1991
Tarzan, a diadalmas; ford. Bezeczky Gábor; ILKV, Bp., 1991
Tarzan és a párducemberek; ford. Kádár Tamás; ILKV, Bp., 1992
Thuvia, a Mars lánya; ford. Kádár Tamás; ILKV, Bp., 1992
Tarzan és az örök élet; ford. Kádár Tamás; ILKV, Bp., 1993
Tarzan és a tiltott város; ford. Kádár Tamás; InfoGroup, Bp., 1994
Tarzan és az Idegenlégió; ford. Juszel Anikó; InfoGroup, Bp., 1995
Tarzan, a nagyszerű; ford. Falvai László; InfoGroup, Bp., 1995
A Mars sakkjátékosai; ford. Kádár Tamás; InfoGroup, Bp., 1995
Tarzan és a hajótöröttek; ford. Tótisz András; Lap-ics, Debrecen, 1997
Tarzan és az őrült; ford. Tótisz András; Lap-ics, Debrecen, 1997
Tarzan és az Idegenlégió; ford. Tótisz András; Lap-ics, Debrecen, 1997
Tarzan, a csodálatos; ford. Tótisz András; Lap-ics, Debrecen, 1997
Disney: Tarzan, a majmok királya; ford. Róna Eszter; Egmont, Bp., 2007 + CD
A Mars hercegnője. A Mars-ciklus 1. része; ford. Szántai Zsolt; Szukits, Szeged, 2012
A Mars géniusza. A Mars-ciklus 6. része; ford. Habony Gábor; Szukits, Szeged, 2012
A Mars katonája. A Mars-ciklus 7. része; ford. Habony Gábor; Szukits, Szeged, 2013
A John Carter of Mars 2012-ben készült film.
A Burroughs-kráter a Marson az ő nevét viseli.
A kaliforniai Tarzana város Tarzan után kapta a nevét. 1919-ben Burroughs egy nagy farmot vásárolt, melyet Tarzana-nak nevezett el. Mellette egy kisváros épült fel, amelynek 1929-ben a farm is része lett. A város a Tarzana nevet kapta.
↑ Ponyvában ringatták:  HVG, 2012.03.10., 10. szám, 34-35. o., Nagy Gábor
A Wikimédia Commons tartalmaz Edgar Rice Burroughs témájú médiaállományokat.
Online olvasható művek, angol nyelven
Letölthető és meghallgatható művek, angol nyelven
Tarzan, a majomember (1918) • The Romance of Tarzan (1918) • The Revenge of Tarzan (1920) • The Son of Tarzan (1920) • The Adventures of Tarzan (1921) • Tarzan and the Golden Lion (1927) • Tarzan the Mighty (1928) • Tarzan the Tiger (1929)
Tarzan, a majomember (1932) • Tarzan és asszonya (1934) • Tarzan veszélyben (1936) • Tarzan és fia (1939) • Tarzan titkos kincse (1941) • Tarzan New Yorkban (1942) • Tarzan diadala (1943) • Tarzan és a sivatag titka (1943) • Tarzan és az amazonok (1945) • Tarzan és a leopárdnő (1946) • Tarzan és a betolakodók (1947) • Tarzan és a sellők (1948)
Lex Barker főszereplésével (5)
Tarzan’s Magic Fountain (1949) • Tarzan and the Slave Girl (1950) • Tarzan’s Peril (1951) • Tarzan’s Savage Fury (1952) • Tarzan and the She-Devil (1953)
Gorgon Scott főszereplésével (6)
Tarzan's Hidden Jungle (1955) • Tarzan and the Lost Safari (1957) • Tarzan and the Trappers (1958) • Tarzan’s Fight for Life (1958) • Tarzan’s Greatest Adventure (1959) • Tarzan the Magnificent (1960)
Tarzan the Fearless (1933) • The New Adventures of Tarzan (1935) • Tarzan and the Green Goddess (1938) • Tarzan’s Revenge (1938) • Tarzan, the Ape Man (1959)
RKO sorozat filmjei és a független filmek
Tarzan Goes to India (1962) • Tarzan’s Three Challenges (1963) • Tarzan és az inkák kincse (1966) • Tarzan és a jaguár szelleme (1967) • Tarzan és a dzsungel fia (1968) • Tarzan’s Deadly Silence (1970)
A 80-as évek utáni Tarzan-filmek
Tarzan, a majomember (1981) • Greystoke – Tarzan, a majmok ura (1984) • Tarzan és az elveszett város (1998) • Tarzan of the Apes (1999) • Tarzan (1999) • Tarzan és Jane (2002) • Tarzan 2. (2005) • Tarzan (2013) • Tarzan legendája (2016)
ISNI: 0000 0000 8096 0298
A lap eredeti címe: „https://hu.wikipedia.org/w/index.php?title=Edgar_Rice_Burroughs&oldid=24887084”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 29., 11:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.